Antsla Valla Kultuurikeskus

Muusikatund Tanja ja Mihkliga
2023-01-24 13:00 - 14:00 (Europe/Helsinki) | Antsla Kultuurikeskus, Kooli tee 19, Antsla, Võrumaa, 66403, Eesti
Tanja Mihhailova – laul, tekst
Mihkel Mattisen – klaver, laul, tekst
Kõlavad poplood kodu- ja välismaalt. Hariv ja rõõmsameelne kontsert, kus räägime sellest, kuidas lugu saab esitada erinevates stiilides. Keerame mõne hitiväga erinevasse võtmesse, tehes seda valsi, polka, džässi või rokina. Võib ka näiteks lausa Beethoveniks keerata, klassikavärk. Suur popi megamix, kus näidatakse, kuidas popmuusikasiseloomulikule neljale tüüpilisele akordile saab kirjutada palju hitte.

Vallavillak
2023-01-17 18:00 - 18:30 | Antsla Kultuurikeskus, Kooli tee 19, Antsla, Võrumaa, 66403, Eesti
Meelelahutuslik mälumäng, mis on mõeldud kõigile ja sobib kõigile. Vallavillak jätkub ka 2023 aastal. Ikka teisipäeviti ja ikka üle nädala. Tule üksi või koos meeskonnaga ja pane oma teadmised proovile. Kui sa kõiki vastuseid ei tea, siis võid kindel olla, et pärast mängu lõppu oled kindlasti targem kui enne.

KINO "Kuulsuse narrid"
2023-01-16 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Eduard Bornhöhe samanimelisel jutustusel põhinev mängufilm „Kuulsuse narrid“ viib vaataja aega, kus eestlaste rahvuslik iseteadvus oli alles tärkamas. Komöödia peategelasteks on mehed, kelle rinnus pakitseb soov oma rahvale midagi igavikulist kinkida – olgu selleks siis õhus lendav imemasin või maakeeli kirja pandud väärtkirjandus.
Kolkakülast saabub tillukesse provintsilinna Saalomon Vesipruul, kes, pärast mitmeid põrumisi erinevates ametites, otsustab läbi lüüa vabakutselise kirjanikuna. Ta rendib endale väikese toakese pesunaisest üksikema Agnese tagasihoidlikus elamises. Paraku pole Vesipruuli üllad kavatsused määratud teostuma, sest oma kutsumusse sisse elades tuleb tal tutvust teha oma naabri – looduseuurija ja leiutaja Jaan Tatikaga. Saatuse tahtel ja paljude iseäralike juhtumiste tõttu ei sünni siit suurt ja südamlikku sõprust, vaid risti vastupidi – otsatu vastastikune vihkamine. Olukorda ei tee sugugi lihtsamaks seegi, et Saalomon korteriperenaises oma muusat näeb. Tatikal on Agnesega sootuks omad plaanid ja nende nimel on ta valmis tulest ja veest läbi minema. Sortsu õli valab tulle ka liiakasuvõtjast Värdi, kel samuti kahtlaselt tihti Agnese juurde asja. Ka Agnesel on omad soovid ja unistused – leida armastus, kes suudaks olla isaks tema väänkaelast pojale.
„Kuulsuse narrid“ on film kõrgetest püüdlustest rasketel aegadel. Lugu sellest, kuidas utoopiliste ideaalide teostumine võib takerduda kõige maisematesse asjadesse ja mis seal salata – ka ande ja vaimse ettevalmistuse puudumisse.
Filmis mängivad Karl Robert Saaremäe (Saalomon Vesipruul), Veiko Porkanen (Tatikas), Maiken Pius (pesunaine Agnes), Ott Sepp (Värdi), Saara Nüganen, Marian Heinat, Loviise Kapper, Argo Aadli, Margo Mitt, Vallo Kirs, Margus Jaanovits, Guido Kangur, Stefan Kristofer Soeson, Ott Raidmets, Tiit Sukk ja Jüri Lumiste.

Jõulutüdimuse leevendus ansambliga JUSTAMENT
2022-12-26 20:00 - 23:30 | Antsla Kultuurikeskus, Kooli tee 19, Antsla, Võrumaa, 66403, Eesti
Ansambel Justament ei vaja ilmselt tutvustust. Mitmekülgne ja erinevates muusikastiilides tantsumuusikat pakkuv ansambel, teeb tuju heaks ja kutsub tantsima igas vanuses peolisi.

Tõuse jõululauast püsti ja tule koos lähedaste, sõprade või isegi koos jõuluvanaga mõnusat õhtut veetma Antsla Kultuurikeskusesse ja jalga keerutama Justamendi saatel.
Justament on eesti ansambel, mis tegutseb alates 28. oktoobrist 1980. Ansambel kasvas välja ansamblitest Miks JUTITA ja Salong.
Justament alustas rahvaliku ja kantrimuusikaga, viljeles bluegrassi ja country rocki, pöördus siis beat-muusika radadele ja nüüd esitab segu sellest kõigest.

Piletid Fienta.com https://fienta.com/…/joulutudimuse-leevendus-ansambliga…
04.11 – 30.11 – 12.- pilet
01.12 – 25.12 – 17.- pilet
26.12 ja kohapeal – 20.- pilet
Algus kell 20

Huviringide jõulukontsert "JõuluLOOTUS"
2022-12-18 12:00 - 14:00 | Antsla Kultuurikeskus, Kooli tee 19, Antsla, Võrumaa, 66403, Eesti
Esinevad Antsla valla kultuurikeskuse huviringides osalejad.
TASUTA

Antsla valla eakate jõulupidu
2022-12-14 13:00 - 15:00 | Tsooru Rahvamaja, Tsooru, Antsla vald, Võrumaa, Eesti
Antsla valla eakatele mõeldud jõulupidu toimub sellel aastal Tsooru Rahvamajas.
Osavõtust ja transpordisoovist anna teada kultuurikorraldajale Krista Puija 58534682

Miksteater etendus "Pöialpoiss Nils Karlsson"
2022-12-09 10:00 - 11:00 | Antsla Kultuurikeskus, Kooli tee 19, Antsla, Võrumaa, 66403, Eesti
Iga päev läksid ema ja isa tehasesse tööle ja Bertil jäi üksi koju. Ta polnud mitte alati üksi olnud. Varem oli tal õde, kelle nimi oli Märta. Aga ühel päeval tuli Märta koolist koju ja jäi haigeks. Ta oli nädal aega haige. Ja siis ta suri. Pisarad hakkasid iseenesest voolama kui Bertil mõtles Märtale ja sellele kui üksi ta nüüd on. Just siis ta seda kuuliski. Ta kuulis oma voodi alt tasaseid tippivaid samme. Ta nägi midagi kummalist. Seal voodi all seisis keegi. “Mina olen pöialpoiss Nils Karlsson,” ütles väike poiss.
Nii leiabki Bertil endale sõbra, kelle eest hoolt kanda ja kellega koos vahvaid asju ette võtta ning päevad ei tundu enam nii igavad ega üksildased.
Autor: Astrid Lindgren
Tõlkija: Ülle Kiivet
Dramaturg-lavastaja: Kaido Rannik
Kunstnik: Triin Simson
Muusikaline kujundaja: Andres Vago
Valguskunstnik: Martin Meelandi
Osades: Mart Toome (Tallinna Linnateater) ja Kristo Toots
Piletid hinnaga 7.- müügil kohapeal.

Vallavillak
2022-12-06 18:00 - 18:30 | Võrumaa
2022 aasta viimane vallavillak.
Aasta viimane vallavillak on jõuluhõnguline ja paneb punkti 2022 aasta vallavillaku mälumängudele.

Vallavillak - NOORTE eri!
2022-11-22 18:00 - 18:30 | Võrumaa
Noorsootöö nädala puhul, on seekordne Vallavillak pühendatud noortele.
Sel korral on sul võimalus testida oma teadmisi noori kõnetavates valdkondades.
Pärast mälumängus osalemist mõistad kindlasti paremini noorte maailma.
Küsimused koostavad ja mängu viivad läbi noored.

KINO "Kõrb"
2022-11-21 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Olles töölähetusel apokalüptilisel – inimestest ja seadustest hüljatud Siinail, võetakse Rootsi fotoajakirjanik Ingrid (Frida Westerdahl) rühma Palestiina meeste poolt pantvangi ja peidetakse kõrbesse. Üks jõugu liikmetest, Ali (Ali Suliman), pöörab Ingridile aina enam tähelepanu ning peagi areneb lähedusest välja võimatuna näiv armulugu. Riskantne suhe ei jää märkamata jõugu juhil Moussal (Firas Taybeh), kes kahtlustab, et armumine võib tuua kaasa reetmise. Moussa paranoiline käitumine muudab olukorra aina keerulisemaks ning järjest küsitavamaks muutub, kas Ingridil üldse õnnestub eluga pääseda.
“Kõrb” on armastuslugu kahest üksikust hingest, kes leiavad teineteist kõrbes. Just kõrbes on hing avatud ja pinnale tõuseb see, mis on tegelikult oluline.

Lauatennise võistlus Tsoorus
2022-11-20 12:00 - 15:00 | Tsooru Rahvamaja, Tsooru, Antsla vald, Võrumaa, Eesti
Tsoorus alustab taaskord lauatennise võistlus.
Ei ole tähtis, kas oled algaja või proff.
Tule kohale ja pane oma oskused proovile.
Lisainfo saamiseks helista 58534682 Krista.

Antsla acoustic. Linalakk ja Jaagup Jürgel
2022-11-18 20:00 - 21:30 | Võrumaa
18 november kell 20 annavad kaks toredat noort muusikut Antsla acoustic sündmuse raames kontserti Antslas, pubis Stefan, Jaani 6 Antsla.
Linalakk on Eesti laulja, laulukirjutaja.
2021.a teises pooles ilmus ta esimene autoriplaat “Elu ilu”. Linalakk osaleb ka Eesti Laul 2023 poolfinaalis.
Jaagup Jürgel on õppinud Elleri nimelises Tartu Muusikakoolis. Praegu omandab ta teadmisi Eesti Muusika- ja Teatriakadeemias. Ta on löönud kaasa Ele Millistferi autoriplaadil “Alguse paik”, samuti mängib ta kitarre, basskitarre ning on teinud arranžeeringu ja produktsiooni Linalaka peagi ilmuval autoriplaadil “Eluilu”. Jürgel on teinud koostööd ka kollektiividega Justament, Kõrsikud, Estraadiraadio, Kiks. 2021 aastal pärjati Jaagup Tiit Pauluse nimelise noore kitarrimängija tiitliga.
Tule kohale ja saa osa ilusa muusikaga täidetud õhtust.
Pilet 10.-
Piletite müük algab kell 19:30

KINO "Kõrb" Tsooru rahvamajas
2022-11-17 19:00 - 20:30 | Tsooru Rahvamaja, Tsooru, Antsla vald, Võrumaa, Eesti

Komöödiaõhtu: Sille-Kadri Simeri soolotund "Turist lõksus"
2022-11-11 19:00 - 21:00 | Võrumaa
Sille-Kadri ehk Sillekas on peamiselt tuntud selle tõttu, et suudab kõik inimesed surnuks rääkida. Ta on laval alati autentne, eklektiline ja aus. Tissident
taskuhäälingu kuulajad teavad, et kohati isegi liiga aus. 2021. aastal tõi ta lavaleesimese soolotunni “Omas mahlas”, mis osutus väga edukaks. 2022. aastal räägib
Sillekas enda seiklustest välismaal.
Sille-Kadri armastab reisimist ja kuuma päikese all külmi jooke nautida. Ta ei viibi kuurortides, vaid üritab kohalikega koos elades nendega ühist keelt leida.
Tihti küsib ta võõrastelt, kuhu turistid kindlasti minna ei tohiks ja siis just sinna lähebki.
Armukolmnurgad, hääletamine välismaal, koroonaviirus, motellid, agulid ja õnnelikud kokkusattumused on kõigest mõned teemad, millest juttu tuleb.
Piletid hinnaga 10.- saadaval Fienta.com kuni 01.11.2022.
02.11-11.11.2022 pileti hind 15.-
Kohapeal: 15.-

Vallavillak-VÕRO keele eri
2022-11-08 18:00 - 18:30 | Võrumaa
Tule kae, kas mõistat Võro kiilt.
Seo kõrd ommava kõik küsümüse Võro kiilen.
Iks tõsõpäiv, iks kell kuus ja väikun saalin.

Tsooru mälumäng
2022-11-06 14:00 - 17:00 | Võrumaa
Meelelahutuslik mälumäng kõigile.
Võistkonnas 3 liiget.
Osalustasu 1.- osaleja kohta.

Diwali -valguse püha.
2022-10-29 15:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Diwali on India ja mitmete teiste ümberkaudsete riikide tähtsamaid pühasid, millega tähistatakse valguse võitu pimeduse üle. Sel aastal võid sellest osa saada ka sina!

PROGRAMM:
15:00-18:00 Võimalus osaleda Diwali valgustitseremoonia loomises
18:00 – 20:00 Valguse süütamine, seejärel Diwali tähistamine – töötoad ja pidu!
Sündmus on tasuta, ent nõutav on registreerumine, sest kohtade arv on piiratud.
Registreerumislink:
https://docs.google.com/…/1FAIpQLSdXnGhFLtZ…/viewform…
Registreeruda saab ka telefoni teel: 51 32 891
Maailma Maaliin on osa Euroopa kultuuripealinn Tartu 2024 põhiprogrammist.

Muusikaline rännak koos Raivo Tafenau, Jaan Elgula ja Andres Rootsiga.
2022-10-27 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
MTÜ Mondo poolt loodud rändnäitus lõpetab oma rännakud Antsla kultuurikeskuses.
Muusikaline vestlus kolme Eesti värvika muusikuga toob teieni nende kolme žanri
rännakud läbi aja ning ruumi. Kuidas vaadelda muusikat läbi rände? Aga rännet
läbi muusika?
Andres Roots, Raivo Tafenau ning Jaan “Jansa” Elgula räägivad oma kogemustest
ning seda õhtut toetab loomulikult muusika.

Vallavillak
2022-10-25 18:00 - 18:30 | Võrumaa
Meelahutuslik mälumäng Vallavillak algusega kell 18.00 Antsla Kultuurikeskuse väikeses saalis.
Osaleda saab maksimaalselt 5 kolmeliikmelist võistkonda, osalustasu 1 eur inimese kohta.
Tule ja võta sõbrad kaasa ning pane oma teadmised proovile

TYPA väike kõrgtrükinäitus "LINOLEUMIST KARTULINI"
2022-10-22 14:00 - 2022-12-19 17:00 | Antsla Kultuurikeskus, Kooli tee 19, Antsla, Võrumaa, 66403, Eesti
Rändnäituse teemaks on kõrgtrükk. Kõrgtrükk on trükitehnika, mis oli levinud kuni eelmise sajandi 90ndate aastateni, nüüd on aga tegemist minevikku kuuluva tehnikaga, mida on siiski huvitav proovida ja mille käigus saab trükkida nii klassikalisi tähelaoga tekste kui linool- ja puulõikes pilte.
Näitus jääb Antsla Kulturikeskuses avatuks kuni 19.12.2022.

Rahvamajade päev Antsla Kultuurikeskuses
2022-10-22 13:00 - 15:00 | Võrumaa
22. oktoober on üleriigiline rahvamajadepäev.
Kutsume teid Antsla Kultuurikeskusesse, et koos arutleda teemal ” Kuidas elas Antsla kultuur?”
Sellel päeval avame ka TYPA ehk trüki-ja paberikunsti keskuse näituse “LINOLEUMIST KARTULINI. VÄIKE KÕRGTRÜKINÄITUS” ning võimalus on osaleda ka töötoas, kus saab valmistada kus kõrgtrükitehnikas postkaarte.
PROGRAMM:
13:00 – arutelu “Kuidas elad Antsla kultuur”
14:00 – TYPA trüki- ja paberikunsti näituse avamine ja töötuba.

Tantsuõhtu Tsooru Rahvamajas. Esineb Lii Kättmann.
2022-10-21 19:00 - 23:55 | Tsooru Rahvamaja, Tsooru, Antsla vald, Võrumaa, Eesti
Tähistame rahvamajade päeva meeleoluka tantsuõhtuga! Muusikat teeb Lii Kättmann. Avatud kohtvik.

Mari Kalkun - Antsla acoustic.
2022-10-14 20:00 - 21:00 | Antsla Kultuurikeskus, Kooli tee 19, Antsla, Võrumaa, 66403, Eesti
Üritustesari “Antsla acoustic” raames astub 14. oktoobril Antsla Kultuurikeskuse suures saalis üles Mari Kalkun!
UKSED KELL 19.00
KONTSERDI ALGUS: 20.00
PILET: 10 EUR
Viljakas looja ja laulja Mari Kalkun on karismaatiline esineja, kelle muusika jutustab lugusid metsast ja linnast, laiast maailmast ja elust enesest. Tema kontserdid on ehedad ja isiklikud peegeldades aastaaegade rütme ja kutsudes kaasa ümisema. Mitmekülgne muusik valdab erisuguseid pille ning tema isikupärane hääl on ühtaegu õrn ja vägev. Mari meeldejäävad meloodiad ja ruumilised helimaastikud on teemade poolest üldinimlikud ja toetuvad tema Võrumaa juurtele. Mari muusika on justkui pelgupaik, kust ta ammutab rahu ja kindlust ning pakub seda ka teistele.
Mari Kalkun on oma kontsertidega esinenud enamikes Euroopa riikides, New Yorgis ning käinud kuuel ringreisil Jaapanis. Tema muusika on leidnud märkamist muusika tunnustussündmustel ja kriitikute poolt. 2018. aastal valiti Kalkuni sooloalbum “Ilmamõtsan” album The Guardiani poolt aasta parimate maailmamuusika albumite esikümnesse. 2018. aastal tunnustati teda Tallinn Music Week artistiauhinnaga, 2019. aastal pälvis Kalkun Eesti Kultuurkapitali helikunsti sihtkapitali aastapreemia, mis on Eestis kaalukaimaks tunnustuseks heliloomingu valdkonnas. 2021. aastal kuulutas ERR Mari Kalkuni Aasta Muusikuks. Aastal 2022/2023 ilmub Mari Kalkunil uus album.

Tsooru Külateatri etendus "Pulmad lisandiga" Uue-Antslas
2022-10-12 19:00 - 20:00 | Uue-Antsla Rahvamaja, Uue-Antsla, Antsla vald, Võrumaa, Eesti
Ootame teatrisse!
Avatud kohvik.

Etendus ühes vaatuses (ilma vaheajata)

3in1 ehk Muusika-, Eakate ja Omavalitsustepäeva tähistamine Antslas.
2022-10-01 11:00 - 15:00 | Võrumaa
1. oktoober on oluline päev – tähistame lausa kolme sündmust: muusikapäeva, eakate päeva ning omavalitsuste päeva.
11.00 tervitavad Antsla elanikke külalised Setomaalt, hoia Antsla kesklinnas liikudes silmad ja kõrvad lahti
Kell 12.00 algab programm Antsla Kultuurikeskuses. Kavas tervitused ning muusikalised etteasted.
Pärast kontserti avame pidulikult interaktiivse muusikalise seina, mille on kokku pannud MTÜ Mondo ning mis jääb meie elanikke rõõmustama kuni uue aastani.
Sündmus on tasuta, pakutakse ka kohvi ja kringlit!

Antsla Acoustic - Läti kitarrivirtuoos Edgars Rubenis.
2022-09-23 20:00 - 22:00 | Veski Pubi, Veski 10, Antsla, Võrumaa, 66403, Eesti
23. septembril astub Veski pubis üritustesarja “Antsla Acoustic” raames üles Läti kitarrivirtuoos ja helilooja Edgars Rubines.
Edgars Rubines elab praegu Hollandis Haagis ning tema näol on tegemist ühe oluliseima taasiseseisvunud Läti kitarristiga.
Rubinesi looming on segu eksperimentaalsest rokkmuusikast, blues’ist ning ragtime’ist. Antsla kontserdil tulevad esitlusele lood nii tema viimaselt kauamängivalt “Slow lightning” kui ka vanemad palad.

Kuulus või kummaline. Navitrolla.
2022-09-22 18:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
Antsla Kultuurikeskus alustab uue üritustesarjaga “Kuulus või kummaline”.
Neljapäeval 22.09 tuleb meile külla Antsla vallas resideeruv kunstnik Navitrolla.
Alustame õhtut piduliku Navitrolla hiigelmaali (4x2m) avamisega, mis valmis festivali KontrastiKunst raames. Sellele järgneb vestlusring kunstnikuga ning kirsina tordil saavad kõik oma panuse anda ühismaali valmimisse, mida juhendab otse loomulikult Navitrolla ise.
Üritus on kõigile tasuta!

Tsooru külateatri etendus "Pulmad lisandiga"
2022-09-15 19:00 - 20:30 | Antsla Kultuurikeskus, Kooli tee 19, Antsla, Võrumaa, 66403, Eesti
Etenduses ,,Oi Kala Kalake,, tekitas ämm suure segaduse oma tütre ja väimehe vahel.
Nüüd kolm aastat hiljem, hõbepulmapäeval, suudab ta jälle nende vahel paraja kaose korraldada.
Päev täis üllatusi ja lõbusaid seiku.

Maailma tantsude õhtu. Ghana ja India tantsud.
2022-09-11 16:00 - 18:00 | Antsla Kultuurikeskus, Kooli tee 19, Antsla, Võrumaa, 66403, Eesti
Tule ja tantsime sügise soojaks India ja Ghana rütmidega!
Bhangra on India Punjabi piirkonnast alguse saanud tants, mida tantsitakse peaaegu kõikidel pidustustel, olgu tegu pulmade või festivalidega. Energiline, rõõmus muusika ja rütmikas liikumine, mida saab tantsida nii lihtsamalt kui keerukamalt. Meid juhendab kogenud õpetaja Keshav, kes sätib taset grupi osalejate järgi, nii et kõigil oleks tore.
Lisaks bhangrale õpime Lõuna-Ghanast pärit kpatsat, mis on selle piirkonna pidustuste võtmetants. Kpatsat õpetab Ghanast pärit Aivie.
Sündmus toimub tõlkega eesti keelde. Palume registreeruda, kohtade arv on piiratud!
REGISTREERUMISEKS kasuta registreerumisvormi
https://docs.google.com/…/1FAIpQLSdXnGhFLtZ…/viewform…
või
registreeru telefoni teel (51 32 891, Tartu Rahvusvaheline Maja)

Suur erakondade debatt "Elu(võimalikkusest) ääremaal)"
2022-09-08 19:00 - 20:00 | Antsla Kultuurikeskus, Kooli tee 19, Antsla, Võrumaa, 66403, Eesti
8. septembril algusega kell 19.00 toimub Antsla Kultuurikeskuse suures saalis suur poliitdebatt “Elu (võimalikkusest) ääremaal”, kus esindatud on kõik Eestimaa suuremad erakonnad.

Räägime väljakutsetest ning potentsiaalsetest lahendustest, millega väikevallad nagu Antsla täna silmitsi seisavad, kuid keskendume ka riigi üldisele poliitikale praegusel turbulentsel ajal.

Sündmus on kõikidele huvilistele tasuta, debatist tehakse ka otseülekanne meie FB lehel.

Osalevad:
Erki Savisaar (Keskerakond)
Urmas Kruuse (Reformierakond)
Igor Taro (Eesti 200)
Merry Aart (EKRE)
Helir-Valdor Seeder (Isamaa)
Anti Allas (Sotsiaaldemokraadid)
Marko Kaasik (Rohelised)

Debatti modereerib Antsla Valla Kultuurikeskuse kunstiline juht Tanel Puura.
